Felkelt végre az Isteni Láng ma reggel, hogy meleget adjon, Hercegnő.
Jó reggelt, felség!
Gyönyörű nap ez a mai, Maghra.
Az egész város veled ünnepel majd.
Milyen kár, hogy apánk nem érhette meg esküvőd napját!
Orgona, levendula és méz.
Csodás menyasszony leszel.
Azt hagyd csak!
Hercegnőm, nem lehet a testeden semmilyen ékszer a ceremónia alatt.
- Nem érdekel. Ezt nem veszem le. - Ez a törvény.
Hogy hívnak, szolgáló?
Harmony, felség.
Harmony? Csodaszép név.
Add ide a kezed, Harmony!
Harmony,
jól hallom, hogy megmondod a hercegnőnek, mit tehet és mit nem?
A királynőnek nem akarod megmondani?
Nem, felség, dehogy.
Akkor hallgass, és hagyd békén!
A hercegnő már tiszta. Mehetsz, Harmony.
Igenis, felség.
Pennsa népe, és ezalatt minden lakost értek,
még a jelentéktelen szolgákat is, el kell higgye, hogy ez komoly frigy.
Nyugi! Eljátszom a szerepem.
Nem egyedül vagy benne.
Ó, dehogynem. Nem te vagy hűtlen.
Ez a házasság mindannyiunkat szolgál.
És amikor a gyermekeidet megtalálják, és eléd hozzák,
ez a házasság tartja majd életben őket.
Van, aki sértésnek venné, ha a húga hangvillával nyomná el a hangját.
Sibeth, téged nem lehet elhallgattatni.
Isten látja lelkem, próbáltam.
Semmi baj.
Emlékszel, amikor kis korodban én mostam a hajad?
Ne hagyd abba!
Kérlek!
Nem tudnál mögöttem maradni?
Biztosítalak, senki nem fog megölni ezen az ösvényen.
Nem hát, amíg itt vagyok.
Haniwa! Haniwa, várj meg!
Nem baj az, ha egy elszánt harcos van melletted.
Én nagyon hálás vagyok az íjadért.
Hallom, ahogy jár az agyad.
Tegnap még anyámat gyászoltam.
Mára kiderült, hogy hercegnőként él.
Elkezdtem felidézni a gyerekkoromat,
amiből ki tudja, mi volt igaz, és mi nem.
Hamarosan kiderül, kicsim.
Nagyon ideje már.
Nem jelentek rád fenyegetést.
Összetéveszted a megvetést a félelemmel.
Mondd csak, Boszorkányvadász tábornok, hány életet oltottál ki?
Eleget, hogy sokszorosan is elkárhozzak.
Mégis megölnéd a királynőt, akit szolgáltál.
Neked az örök kárhozat sem elégséges.
Nem. Ebben egyetértünk.
- Jól vagy? - Persze, semmi gond.
- Pihennünk kellett volna még egy napot. - Á, semmiség.
Ha a fejed leesne, kézben vinnéd el Pennsába.
Dehogy! Veled vitetném!
Jaj!
Ezek a bátor katonák
a gyilkos Baba Voss szökését akarták megakadályozni. Életük árán.
Hősként mentek el, megbosszuljuk őket.
A köztársaság vitéz harcosaira örökké emlékezni fogunk.
Trivantes szent fia immáron egy velünk.
Rendayo. A fiam.
Orrie asszony.
Rendayo hazafi volt, és hős.
Saját fiamként szerettem és tiszteltem.
Szavamat adom, hogy megfizetnek azok, akik a haláláért felelősek.
Hírt hoztál?
Igen, Voss tábornok. Egy Boszorkányvadász menedéket kér.
Egy Boszorkányvadász.
Ha ez igaz, ez az első alkalom,
hogy Tamacti Jun egyik katonája dezertál.
Mit ajánl?
Csak önnel hajlandó beszélni.
Ezt valószínűleg megbánja.
Hozzátok elém!
Mozgás!
Edo Voss tábornok vagyok. Úgy hallom, beszélni akarsz velem.
Igen, uram!
Te vagy az első a királynő Boszorkányvadászai közül,
akivel nem a kardom hegyén találkozom.
Olyan információm van, amire szüksége van.
Miért bízzak meg egy olyan katonában, aki elárulja a saját királyságát?
Mert az a királyság már nem az, amire felesküdtem.
Hogyhogy?
Felesküdtem a Payan királyság védelmére
a boszorkányság gonoszának minden…
Jól ismerem a Boszorkányvadászokat, fiam.
Beleértve azokat, akik látnak, vagy a látás visszatérését szeretnék.
Hirtelen a királynőd úgy dönt, hogy a látók
többé nem boszorkányok.
Igen, uram.
Sőt, azt állítja, látó gyermeket hord a szíve alatt.
Igen, uram.
Fiam, tényleg azért dezertáltál, és ítélted magad kvázi halálra,
hogy valami olyasmit jelents nekem, amiről a kémeim régen tájékoztattak?
- Fél láb le, és adjátok el rabszolgának! - Ne, ne!
- Mozgás! - Uram!
- Voss tábornok, vannak mások is. - Állj!
Mások?
Nem a királynőé lenne az első látó gyerek a királyi családban!
Már van két felnőtt.
Ezek közül a gyerekek közül…
az egyiket Haniwának hívják?
Igen.
Szóval ez volna Pennsa?
Igen.
Mindig ilyen csendes?
Nem, soha.
Valami nem stimmel.
Katonákat látok.
Maradj itt, és hallgass!
- Aggódnunk kellene? - Nekem nem, csak neked.
- Ez nem lesz egyszerű. - Miért? Anyám nincs itt?
- De, itt van. - Akkor meg?
Az van, hogy…
anyád ma férjhez megy.
Baba, szerelmem…
bocsáss meg nekem!
Anyám?
Anyám!
Kofun?
Anya! Anya! Anya!
Hú! Élsz!
Kicsim!
Azóta kerestelek, hogy elváltunk.
És nem is hagytam abba.
Anya, azt mondják, ma férjhez mész.
Mondd, hogy nem igaz!
Mindent elmagyarázok.
Hol van az apád? És Haniwa?
Apa elment érte Trivantesbe.
Trivantesbe?
Maghra hercegnő, idő van.
Várj! Miért… Miért pont Trivantesbe?
- Mi történt Jerlamarellel? - Hogy mehetsz férjhez ma?
Lord Harlan már vár, a királynő pedig türelmetlen.
- Jövök! - Ki ez a Lord Harlan?
Megmagyarázom, de most mennem kell, Kofun.
- Bízz bennem! - Anya? Nem teheted!
Nem… Nem tudom leállítani.
Apád megértené.
Nem hinném, hogy megértené, miért megy hozzá a halott felesége máshoz.
- Kofun… - Ne a nevemet hajtogasd,
hanem akadályozd meg!
Nem… Nem tudom, mi történik, de ezt nem teheted!
Csendet!
Az anyád vagyok, te pedig a fiam.
Megváltoztak a dolgok.
Mindezt érted és a családért teszem.
Maradj a szobámban,
és senkivel ne beszélj!
Amint vége ennek az egésznek, beszélünk. Ígérem.
- Ígérem. - Ne tedd ezt!
- Ne tedd meg! - Muszáj.
Hú, mennyi kérdésem lenne…
Na jó, ebből elég.
- Egy perc, és összeszedem magam. - Paris?
Asszony!
Érzem a lázadat a ruhádon át.
- Nem halok bele. - Gyógyító kell neked.
Pennsában úgyis lesz.
Meghalsz, mire odaérünk, Baba!
A Tóvidéken vagyunk, nem messze a valierektől.
Menedéket adnak, és gyógyítójuk is van.
Apa?
Kérlek!
Rendben, kicsim.
Oda nem mehetek veletek.
Márpedig oda megyünk.
A rejtett törzsek előttem nem voltak rejtettek.
A valiereknek sok szenvedést okoztam.
Csendben letáborozol a közelben. Visszafele megkeresünk.
Vagy nem.
Istenünk, ki lángodon túl lakozol…
legyen meg a te akaratod ezen a különleges napon
ezen a szent frigyen keresztül!
Adj útmutatást, mutass tiszta utat,
sújts le az ellenünk vétkezőkre, hadd gyötrődjenek isteni lángodban!
Mert Tied a sötétség, a hatalom és a dicsőség.
Örökké, míg világ a világ.
Maghra hercegnő és Lord Harlan…
egybekelésetekre illatos pompával érkeztetek.
Elkötelezitek magatokat egymás mellett,
testetek és lelketek Isten színe előtt egyesül.
Isten által rám ruházott jogomnál fogva frigyeteket ezennel érvényesítem.
Önnek is köszönöm.
Maghra hercegnő.
- Harlan minden asszonya a testvérem. - Maghra, emlékszel az öcsémre?
- Köszönöm. - Kerrigan. Nemrég még én pelenkáztalak.
Mindenki szerencséjére erre már vannak embereim.
Köszönöm.
Nagyon köszönöm.
Elnézést! Elnézést!
Na elég lesz már, húzz innen!
- Közel vagyunk? - Igen.
Mert a nagyember nem bírja már sokáig,
és cipelni egyikőnk sem tudja.
Ki jár ott?
Mutasd magad!
Ki lép be a valierek földjére bejelentés nélkül?
Testvér! Nincs ártó szándékunk. Paris vagyok.
Mi vagyunk az utolsó alkennyk.
Nem! Én vagyok az utolsó alkenny!
- Chet-chet. - Chet-chet-chet.
Görbe!
Oroszlán!
Á, Görbe Oroszlán!
Ó, Paris!
Kofun?
Te vagy az?
Nyugi, biztonságban vagy.
Sibeth nénéd vagyok.
Annyira örültem, amikor meghallottam, hogy végre itt vagy!
Oly régóta vártam már rád!
Nem ölelsz meg?
Magasabb vagy, mint a szüleid.
Kérsz valamit? Valamit inni? Küldetek valamit.
Nem, köszönöm.
Milyen tragikus, hogy most találkozunk először!
Egész életemben vadásztál ránk.
Bárcsak Maghra szólt volna rólatok,
megvédtelek volna titeket!
Anyád tudta ezt.
Jerlamarelre és gyermekeire vadásztunk.
Nem tudtam, hogy Maghra az anyjuk.
Én úgy tudtam, Jerlamarel végzett a húgommal.
Az ördögnek hittem Jerlamarelt.
Te is tudod, hogy ez nem igaz. Miért bujkált anyám?
Bármilyen hibát is követett el,
bizonyára azért tette, hogy titeket biztonságban tudjon,
amire énmagam is törekszem éppen.
A rendeleted ellenére
Paya népe továbbra is megégetné a boszorkányokat.
Hírhedten jól tudom befolyásolni az embereket.
Lehet, beletelik egy kis időbe,
de ők is beletanulnak majd,
és a látókat áldottaknak tartják.
Milyen nehéz lehet neked,
annyi nehézség után pont anyád esküvőjére érkeztél meg!
A világ a feje tetejére állt, ugye?
Tudnod kell,
hogy míg a királyságomban vagy, senki nem fog ártani neked.
Hiszel nekem?
Nem tudom.
De akarok.
Ezt elfogadom.
Sok jó dolog kezdődik a… vággyal.
Előkészíttettem egy szobát neked. Hamarosan beszélünk.
Kane Királynő haditanácsa mozgósítja a hadsereget.
És ugye megtudtuk a dezertőrtől,
hogy Maghra hercegnő nemcsak visszatért,
de két felnőtt gyermeke is van, Haniwa és Kofun.
Mindketten látók.
A Payan fanatikusok máglyára vetik mindkettőt.
A királynő parancsát követik majd.
Úgy, hogy a királyi családban már két látó gyerek is van,
még nagyobb veszélyt jelentenek.
Nem ismerjük szándékaikat.
Azt tudjuk,
hogy a Boszorkányvadász tábornokot kiszabadították.
Ez nekem elég. Le kell csapnunk.
Öngyilkosság lenne ránk támadniuk.
A királynőnek nincs ki minden kereke, de nem ostoba.
Ezek viszont aggasztó fejlemények.
Összegyűjthetem csapatainkat…
Nyugalom, Edo!
A ganiták nyugaton folyamatosan baszakodnak velünk.
Maga is hallotta, hogy áll a tanács
egy keleti hadjárathoz.
- Nem tudja rábeszélni őket. - Nem hát. Az a maga dolga.
Túlértékeli a befolyásomat.
Én csak a Triangulum egyharmada vagyok.
Amire viszont rá tudom venni őket, az egy csúcstalálkozó a payanokkal.
- A trivantik nem tárgyalnak békéről! - Csak ha muszáj.
Azt teszi, amire parancsot kap. Érthető?
Igen, uram.
Ha másra nem is, arra elég lesz, hogy pár zászlóaljat keletre hozzunk,
ha úgy alakul.
Értettem.
Tudatom majd a tanács döntését.
Ezt idd meg! Lassan és mélyen lélegezz, Baba!
Erőt ad.
Mikor lettél gyógyító?
Még nem vagyok az. A törzs gyógyítójától tanulok.
Ezek a gyökerek felszívják a gennyet, hogy lemehessen a láz.
Oly sokat vesztettetek miattunk!
De így is befogadtatok.
Egy törzs vagyunk.
Igen, emlékszem.
Kofun?
Nem. Nem Kofun.
Mit keresel itt?
Maghra, ez a nászéjszakánk. Hol másutt lennék?
Ez nem egy házasság, hanem egy szövetség.
Igaz, de… lehetne mindkettő.
Húzz nadrágot, Harlan! Szükségem van a segítségedre.
- Most! - Jól van.
Utasítottak, hogy hozzak neked fácánt és sört.
Nyugi, nem mérgeztem meg! Ne gyanakodj!
Eszembe sem jutott.
Nincs is olyan mérgem.
Alkenny testvéreink,
amikor legutóbb erre jártatok, elfordultunk tőletek.
Meggyógyítottátok Görbe Oroszlánt. Már ez is több, mint amire számíthattunk.
Visszatérésetekkel ti hozzátok el a remény üzenetét.
Féltünk, Boszorkányvadászokat hoztok ránk,
mert legutóbb azt mondták, látók rejtőznek az Alkenny törzsben.
Lemészároltak férfiakat, nőket, gyerekeket.
Pengéik nem válogattak.
Azért öltek, mert úgy vélték, tudunk a boszorkányokról.
Pár embert azért hagytak életben, hogy a félelmet terjesszék.
Újjáépítünk mindent. Már gyermekeket is nemzünk.
Azok emlékének tiszteletére élünk tovább, akiket elvesztettünk.
Állj!
Az a hír járja, hogy a királynő már nem küldi ki Boszorkányvadászait,
mivel már nem kutatja a boszorkányokat.
A királynő bármikor meggondolhatja magát,
de ma a meneküléseteket ünnepeljük, és kiélvezzük a szabadságunkat…
[jelbeszéddel] Tamacti Jun itt van.
…legyen bármilyen rövid távú is, a királynőtől és vadászaitól távol.
Bizonytalan idők ezek,
de azzal a reménnyel nézünk a jövőbe,
hogy az békésebb lesz, mint a múlt.
Elment az eszed?
A Valier törzs jóvátételt érdemel. Ennyivel tartozom nekik.
Nem. Nekem tartozol.
Szerinted nem akarom kitépni a torkodat, amint meghallom a hangod?
Az én népemet is kiirtottad.
De a halál nem adatik meg neked.
A büntetésed az, hogy együtt kell élned a tetteiddel.
A halált, az élethez hasonlóan, ki kell érdemelni, Boszorkányvadász!
Ez a törzshelye.
És… A kedvenc széke.
Kerrigan. Térj magadhoz!
Ébresztő! Ébredj, baszki! Gyerünk!
Hercegnő.
Még érzem rajtad a virágok illatát.
Otthon kéne hancúroznotok ragacsos lepedőn!
A segítséged kell.
- Bátyám, csak nem… - Át kell lógnod a határon.
Mi az áru?
A lánya, Haniwa.
A trivanti hadsereg foglya.
Pontosan.
Kapd be a faszom!
Kérlek!
Hercegnő, az én szakmámban az a cél,
hogy elkerüljük a katonákat, ne keressük őket.
Kerrigan.
Ha valóban katonai börtönben van, nem tudom megszöktetni.
Ugyan már! A börtönőröket is meg lehet vesztegetni.
Lehet.
Sok pénz kell.
Neked vagy az őröknek?
- A lelkembe gázolt, Hercegnő. - Nincs is neki olyan.
Ebben van valami. Akkor sem lesz egyszerű.
Ha rátalálsz, hogy hozod ki?
Kijutni nem nagy kaland.
Évek óta csempészek Trivantesbe ganita tövisvirágot.
Ismerem az összes alagutat és lyukat.
Megteszed?
Tekintsd nászajándéknak!
A hajnali Isteni Lánggal indulok.
Most rögtön indulsz.
Gyerünk, indulás!
Ne! Nem jött még el az ideje!
Paris? Hogy hozhattad ide?
Hogy vagy képes egy levegőt szívni vele?
Szükségünk van rá. Új célja van.
Nem érdekel. Ma este megölöm.
Megölte anyámat!
Igen. Idővel megfizet érte.
El se hiszem, hogy ezt te mondod.
Áruló vagy.
Ő az egyetlen esélyünk, hogy eljussunk Maghrához.
A Boszorkányvadászok lemészárolták ezt a törzset!
Ehhez nekik is lesz szavuk.
Kérlek! Nem mondhatod el nekik! Nem teheted!
- Bíztam benned! Bíztam benned! - Görbe Oroszlán. Görbe Oroszlán.
Ismersz!
Tudod, milyen ember vagyok.
Lányom.
Tűnjetek el, mire az Isteni Láng felkel!
Annál tovább nem őrzöm meg a titkotok.
Kofun?
Hála az Isteni Lángnak!
- Mondtam, hogy maradj a szobámban! - Tudom.
Itt vagyok.
Sajnálom.
Tudom, hogy mindez felzaklat,
és ígérem, hogy magyarázatot kapsz mindenre,
de még egyszer nem lehetsz engedetlen.
Nem vagy biztonságban itt.
- A nővérem olyasvalaki… - Sibeth.
Nyugi! Megismerkedtünk.
Az esküvőd után látogatott meg.
Kofun.
- Nem bízhatsz benne. - Miért nem?
Nem ő hazudott nekem egész életemben.
Nem ennyire egyszerű.
Elárultad a férjed ma este.
Elárultál mindőnket, és nem is először.
Közölhetted volna a Boszorkányvadászokkal, ki vagy, még amikor csecsemők voltunk.
Megmenthetted volna a törzset!
Nem kellett volna menekülnünk egy életen át!
A nővérem soha nem fogadott volna el egy látó gyereket sem, aki nem az övé.
Mindannyiunkat megölt volna.
Mindenáron megvédtelek benneteket.
- Hazugság árán is. - Persze, hogy hazudtam!
Az igazság a máglyára vezetett volna.
Nem.
Gyűlöltél minket. A látásunkat. Mindig is így volt.
Ezért lettél dühös, amikor kiderült, hogy tudunk olvasni.
Nem igaz?
Nem beszéltél hozzánk. Azt mondtad, ránk sem ismersz.
Magadra ismersz, anyám?
Mert én nem.
Te és Haniwa egy olyan világhoz tartoztok, amit soha nem érthetek meg.
Rettegtem, hogy egy nap elválaszt minket egymástól.
Úgy tűnik, megtörtént.
Mi a szándékod Haniwával és apával?
Lord Harlan már elküldött valakit értük.
Na persze, az új férjednek más sem számít, csak a régi férjed előkerítése.
Azt kérdezted, emlékszem-e, hány embert öltem meg.
Ez olyan, mintha azt kérdezném, hányszor vettél levegőt ma.
Amikor a királynő vérbe fagyva magamra hagyott…
másik állapotba kerültem.
Nem voltam halott… de már élő sem.
És ott történt, hogy…
hirtelen…
Látomásom támadt.
Tudod, mit láttam?
Arcokat.
Láttam az arcát…
minden egyes férfinak, nőnek és gyereknek, akiket megkínoztam és megöltem.
Hallottam sikolyaikat.
Éreztem fájdalmukat.
De az arcok közt…
nem találtam sem a feleségemét, sem a gyerekeimét.
Nem voltam ott, amikor Kane Királynő vízbe fullasztotta őket.
Mert akkor én…
éppen azokat az arcokat koncoltam fel.
Éveken át a sötétségért harcoltál.
Most a fényért kell küzdened.
Nem kellett volna megállítanod a lányt.
Ideje indulni! Pennsáig már nem állunk meg.
Ne aggódj!
Számtalan lehetőséged lesz a halálra.
Ahogy nekünk is.
Mindig azt hittem, hogy a látásom volt az,
ami elválasztott tőled.
Hogy túl nagy a szakadék kettőnk közt.
De bármikor, ha tehetetlennek éreztem magam,
a Megvilágosodás Házában, Trivantesben, te mindig rám találtál.
A lányom vagy. Kofun a fiam. Maghra a feleségem.
Amíg élek, nincs, mi elválasszon minket.
Tudom, hogy nem könnyű velem.
Hát, nem.
Innen még két nap Pennsáig.
Vajon milyen lesz Pennsa?
Zsúfolt.
És milyen lesz anyám?
- Mint Maghra. Amilyen szokott lenni. - Aha.
Tudjuk egyáltalán, hogy az milyen?
A feliratot fordította: Varga Attila